ગુજરાત પ્રદેશ યુથ કોંગ્રેસના પ્રમુખ ગુલાબસિંહ રાજપૂતનાં જણાવ્યા પ્રમાણે, ફી નિર્ધારણ કાયદા સામે સુપ્રિમ કોર્ટમાં લડત ચલાવી રહેલી મોટાભાગની નામાંકિત શાળાઓ ફી નિર્ધારણ સમિતિ સમક્ષ નથી ગયી અને ફી ઘટાડવાને બદલે વધારી રહી છે. વિજ્ઞાન પ્રવાહની એક પણ શાળા FRC સમક્ષ નથી ગઇ. નામાંકિત ખાનગી શાળાઓ તો હજુ ફી નિર્ધારણ સમિતિ સમક્ષ આવી પણ નથી. તેથી આવી તમામ શાળાઓ સામે યુથ કોંગ્રેસ અને NSUI દ્વારા લડત ચલાવવામાં આવશે. મંગળવારે રાજકોટ FRC સમક્ષ આવેદન આપવામાં આવશે.